ગાંધીનગર શહેરમાં આજે સાંજના સમયે વરસાદી માહોલ બરાબરનો જામ્યો હતો. આકાશ વાદળોથી ઘેરાઇ ગયુ હતું અને વીજળીના ચમકારા તઇ રહ્યાં હતાં. તેના કારણે એવુ લાગી રહ્યું હતું કે હમણાં ધોધમાર વરસાદ તૂટી પડશે, પરંતુ માત્ર સામાન્ય ઝાપટીથી શહેરીજનોએ સંતોષ માનવો પડ્યો હતો. જો કે અડાલજથી રાયસણ સુધી ગાંધીનગર તરફના વિસ્તારમાં ધોધમાર વરસાદ ખાબક્યો હતો. સતત ૨૦ મિનિટ સુધી ચાલુ રહેલા વરસાદના કારણે હાઇવે ઉપરથી પસાર થતા ટીવ્હીલર ચાલકોને બસ્ટેન્ડ નીચે થોડા સમય માટે રોકાઇ જવુ પડ્યુ હતું. જો કે માણસા અને કલોલ શહેર તેમજ તાલુકાનો ગ્રામ્ય વિસ્તાર હજુ સુધી કોરો ધાકોર રહ્યો છે. તેના કારણે આ પંથકના ખેડૂતો મેઘરાજાની પધરામણીની પ્રતિક્ષા કરી રહ્યાં છે.